George Abbott
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
George Abbott var en amerikansk regissør, dramatiker og teaterprodusent. Det var innen musikaler både på scenen og på filmlerretet at hans bidrag var størst. Han var gift tre ganger, og fikk ett barn med sin første kone Edna Lewis, som døde i 1930.
Abbott debuterte som skuespiller på Broadway i 1913 i forestillingen The Misleading Lady. Fra 1925 var han aktiv som dramatiker, og skrev musikaler som Jumbo (1935), Pal Joey (1940) og Wonderful Town (1953). Han mottok en rekke Tony-priser, og i 1960 mottok han både en Tony- og en Pulitzerpris for drama for musikalen Fiorello!Han var en viktig inspirator og maktskikkelse på Broadway i over 60 år, med oppsetninger så sent som nyversjonen av Damn Yankees i 1986. I denne lange perioden hadde han befatning med nesten samtlige betydelige musikaloppsetninger på Broadway. Hans kjappe stil, der de musikalske innslagene er sterkt integrert i handlingen, har satt standard for den typiske Broadway-musikalen. Les mer i Store norske leksikon Teater i USA